ಮೇಲ್ಮಟ್ಟದ ಕ್ರಿಕೆಟ್‌ ಆಟಗಾರರಿಗೆ ಉಂಟಾದ ಹಣದ ಸಮಸ್ಯೆಯು ಸಹ ಕ್ರಿಕೆಟ್‌ನ ಮತ್ತೊಂದು ಬಿಕ್ಕಟಿನ ಪರಿಸ್ಥಿತಿಗೆ ಕಾರಣವಾಗಿದೆ. ಈ ಸಮಸ್ಯೆ ಯಾವಾಗ ಆರಂಭವಾಯಿತೆಂದರೆ 1977ರಲ್ಲಿ ಆಸ್ಟ್ರೇಲಿಯಾದ ಮಾಧ್ಯಮ ಉದ್ಯಮಿಯಾದ ಕೆರ್ರಿ ಪ್ಯಾಕರ್ ಮತ್ತು ಆಸ್ಟ್ರೇಲಿಯಾನ್ ಕ್ರಿಕೆಟ್ ಬೋರ್ಡ್ ನಡುವಿನ ಟಿವಿಯಲ್ಲಿನ ಪ್ರಸಾರದ ಹಕ್ಕು ಮುರಿದುಬಿದ್ದಾಗ. ಆಟಗಾರರಿಗೆ ನೀಡುತ್ತಿದ್ದ ಕಡಿಮೆ ಪ್ರಮಾಣದ ಸಂಭಾವನೆಯನ್ನೇ ತನ್ನ ಅನುಕೂಲಕ್ಕೆ ಬಳಸಿಕೊಂಡ ಪ್ಯಾಕರ್, ವಿಶ್ವದಲ್ಲಿನ ಅನೇಕ ಉತ್ತಮ ಆಟಗಾರರಿಂದ ತನ್ನ ಒಪ್ಪಂದಕ್ಕೆ ಸಹಿಮಾಡಿಸಿಕೊಂಡ. ಇಂಟರ್‌ನ್ಯಾಷನಲ್ ಕ್ರಿಕೆಟ್‌ನ ರೀತಿಯಲ್ಲಿ ತಾನೇ ಖಾಸಗಿಯಾಗಿ ಕ್ರಿಕೆಟ್ ಪಂದ್ಯಾವಳಿಗಳನ್ನು ನಡೆಸಿದ. ವಿಶ್ವ ಕ್ರಿಕೆಟ್ ಸರಣಿಯು ನಿಷೇಧಿಸಲ್ಪಟ್ಟಿದ್ದ ದಕ್ಷಿಣ ಆಫ್ರಿಕಾದ ಕೆಲವು ಆಟಗಾರರನ್ನು ಗುತ್ತಿಗೆಗೆ ಪಡೆಯಿತು. ವಿಶ್ವದರ್ಜೆಯ ಆಟಗಾರರ ವಿರುದ್ಧ ತಮ್ಮ ಕೌಶಲ್ಯಗಳನ್ನು ಪ್ರದರ್ಶಿಸಲು ಈ ಪಂದ್ಯಾವಳಿಗಳು ಅವರಿಗೆ ವೇದಿಕೆಯನ್ನು ಕಲ್ಪಿಸಿಕೊಟ್ಟಿತು.

1979ರಲ್ಲಿ ಈ ಒಡಕು ಕೊನೆಗೊಂಡಿತು. ರೆಬೆಲ್ ಆಟಗಾರರಿಗೆ ಅಧಿಕೃತವಾಗಿ ಮಂಜೂರಾದ ಅಂತರರಾಷ್ಟ್ರೀಯ ಕ್ರಿಕೆಟ್ ಪಂದ್ಯಾವಳಿಯಲ್ಲಿ ಆಡಲು ಮತ್ತೆ ಅವಕಾಶ ಕಲ್ಪಿಸಿಕೊಡಲಾಯಿತು. ಆಗಾಗಿ ಸಾಕಷ್ಟು ಮಂದಿ ಆಟಗಾರರು ತಾವಿಲ್ಲದೆಯು ತಮ್ಮ ತಂಡಗಳು ಮುಂದುವೆರೆಯುತ್ತಿವೆ ಎಂಬುದನ್ನು ಮನಗೊಂಡರು. ದೀರ್ಘಕಾಲ ನಡೆದ ವಿಶ್ವ ಸರಣಿಯ ಕ್ರಿಕೆಟ್‌ನ ಪ್ರಭಾವದಿಂದ ಆಟಗಾರರಿಗೆ ನೀಡುತ್ತಿದ್ದ ಸಂಬಳವು ಹೆಚ್ಚಾಯಿತು. ಇದರ ಜೊತೆಗೆ ವರ್ಣರಂಜಿತ ವಸ್ತ್ರಗಳು ಮತ್ತು ರಾತ್ರಿಪಂದ್ಯಗಳು ಇಂತಹ ಅನೇಕ ಹೊಸಬದಲಾವಣೆಗಳು ಕಂಡುಬಂದವು.

ಸೀಮಿತ ಒವರುಗಳ ಕ್ರಿಕೆಟ್
ಮೊದಲ ಕರಾರುವಾಕ್ಕಾದ ಉಲ್ಲೇಖ
ವರ್ಡ್ ಸಿರೀಸ್ ಕ್ರಿಕೆಟ್
ಪ್ರತಿ ಒವರ್‌ಗೆ ಇರುವ ಎಸೆತಗಳು